Seoses moeõpingutega olen ma sunnitud moega kursis olema veel enne seda, kui see staarideni jõuab. See tähendab iga moenädala ja moeshow jälgimist, igakuiselt uute moeajakirjade lugemist ja kõigega pidevalt kursis olemist. Kuid iga trend ei jõua massideni, sest ausalt öeldes on mõnikord need trendid ikka väga arusaamatud ja äärmusteni minevad. Ma lihtsalt ei kujutaks ette, et  inimesed ühel päeval oma juustesse õli hakkaksid määrima ja meelega sellist rasuse pea efekti tekitaksid nagu eelmisel talvel mitmetes moeshowdes modellidele pähe oli tehtud. Või kuidas? Olen muidugi nõus, et tänapäeval on aina raskem eristuda ja silma paista ning seetõttu disainerid äärmuslikud abinõud kasutusele võtavadki. Kuid mõni asi jäägu siiski ainult lavalaudadele...